'Ontvoer'-juffrou in hof met nuwe haarkleur | Netwerk24
Deur Hanti Otto 09 Januarie 2020 13:27
Die vier mense wat daarvan beskuldig word dat hulle in September verlede jaar by die ontvoering van 'n sesjarige meisie betrokke was, sal in die hooggeregshof op aanklagte van sameswering tot ontvoering, ontvoering en poging tot afpersing teregstaan.
Die akte van beskuldiging is Donderdag in die landdroshof in Vanderbijlpark op Tharina Human, Laetitia Nel, Pieter van Zyl en Bafokeng Molemohi beteken.
Die saak is tot Februarie uitgestel vir 'n verhoordatum waarna dit na die hooggeregshof oorgeplaas sal word.
Tharina Human, Laetitia Nel, Pieter van Zyl en Bafokeng Molemohi in die landdroshof in Vanderbijlpark.Foto: Dennis Delport
Die beskuldigdes is verlede jaar vasgetrek nadat die meisie voor 'n skool in Vanderbijlpark, waar Human 'n gr. RR-onderwyseres was, uit haar ma se hande gegryp en in 'n wit Fortuner gelaai is.